b'\n_START_ARTICLE_\nVrhovni poveljnik zavezni\xc5\xa1kih sil Ju\xc5\xbena Evropa\n_START_PARAGRAPH_\nVrhovni poveljnik zavezni\xc5\xa1kih sil Ju\xc5\xbena Evropa (angle\xc5\xa1ko Commander-in-Chieff of Allied Forces South Europe; kratica: CINCAFSOUTH oz. CINCSOUTH) je bil vodja Zavezni\xc5\xa1kih sil Ju\xc5\xbena Evropa (AFSOUTH). Prvi CINCAFSOUTH je 19. junija 1951 postal ameri\xc5\xa1ki admiral Robert Bostwick Carney; slednji je v tem \xc4\x8dasu \xc5\xbee bil poveljnik Pomorskih sil ZDA Vzhodnega Jadrana in Sredozemlja. Poveljnik (s \xc5\xa1tabom) je bil nastanjen v Neaplju in je bil zadol\xc5\xbeen za obrambno Ju\xc5\xbene Evrope (razen zahodnega Sredozemlja in Tur\xc4\x8dije). Polo\xc5\xbeaj je bil ukinjen leta 2004, saj se je poveljstvo preoblikovalo v Poveljstvo skupne sile Neapelj (Joint Force Command Naples).'